**ONLINE UPISI 2020./2021.**

**PRVA GODINA jednopredmetnih diplomskih studija**

**UPUTE ZA STUDENTE**

Poštovani pristupnici/e,

Obavještavamo vas da će se upisi u **prvu godinu** diplomskih studija za sve studijske programe odvijati **online**.

Potrebno je u cijelosti ispuniti **online** **Prijavni list** i učitati (uploadati) sljedeće dokumente:

1. skenirani primjerak obje strane važeće osobne iskaznice u PDF formatu
2. obrazac za izradu e-indeksa/studentske iskaznice

**Preduvjet za pristup online Prijavnom listu je posjedovanje važećeg Google korisničkog računa (Gmail)**. Molimo Vas da prije pristupanja online prijavnom listu pripremite skenirane primjerke dokumenata koje je potrebno učitati (uploadati). Datoteke je potrebno imenovati na način „ime\_prezime\_naziv dokumenta“, npr. „hrvoje\_horvat\_OI“ za osobnu iskaznicu, odnosno „hrvoje\_horvat\_iksica“ za e-indeks/studentsku iskaznicu.

Molimo vas da se za potrebe obrasca za izradu e-indeksa/studentske iskaznice sami fotografirate, vodeći pritom računa da fotografije budu primjerene svojoj svrsi (pripaziti na: oštrinu, osvjetljenje, **bijelu pozadinu**). Kao dobar primjer kako fotografija za studentsku iskaznicu treba izgledati može poslužiti fotografija s osobne iskaznice.

**Studenti koji su preddiplomski studij završili na nekom drugom visokom učilištu** uz prethodno navedene dokumente trebat će učitati (uploadati) i potvrdu o završetku preddiplomskog studija, prijepis ocjena te upisni list.

**Napomena:** Osim fizičkog skenera, za skeniranje dokumenata moguće je koristiti i bilo koju od besplatnih aplikacija za pametne telefone koja se nudi na Google Play Store/App Store.

Nakon ispunjavanja prijavnog lista vašu će prijavu pregledati djelatnici Referade/tajništva i povratno vam se javiti u najkraćem mogućem roku, a daljnja uputstva zaprimit ćete putem e-maila.

**Upisi u prvu godinu jednopredmetnih diplomskih studija** odvijat će se **1.-7. listopada 2020.** za one studente koji su završili preddiplomski studij do 30. rujna 2020., a za one studente koji preddiplomski studij završe 1.-5. listopada 2020. upisi će se odvijati **8.-12. listopada 2020**.

Upis u **prvu godinu** jednopredmetnih i dvopredmetnih diplomskih studija biti će moguć **najkasnije do 16. listopada 2020.**

Prijavnim listovima možete pristupiti putem niže navedenih poveznica (linkova). Napominjemo kako **ista osoba obrazac može ispuniti i poslati samo jednom**, stoga vas **molimo da svoje prijave ne šaljete unaprijed, već da pričekate objavu konačnih rang lista i provjerite svoj rezultat na njima**. Konačne rang liste biti će objavljene **30. rujna 2020. u 16h**.

[**Prijavni list - Odjel za Informacijske znanosti - Zadar**](https://docs.google.com/forms/d/1u33cykWq6ZCtm3SfmMti7ezazBlxeD_Ds5G-cxuQW6I/edit)